|  |
| --- |
|  |
| **ΕΛΛΗΝΙΚΗ ΔΗΜΟΚΡΑΤΙΑ** |  | Κόρινθος, **17 / 07 / 2015** |
| ΥΠΟΥΡΓΕΙΟ ΠΟΛΙΤΙΣΜΟΥ, ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ |  | Αρ. Πρωτ. : **6152** |
| ΠΕΡΙΦΕΡΕΙΑΚΗ Δ/ΝΣΗ  |  |  |
| ΕΚΠΑΙΔΕΥΣΗΣ ΠΕΛΟΠΟΝΝΗΣΟΥ ΔΙΕΥΘΥΝΣΗ Δ.Ε. ΚΟΡΙΝΘΙΑΣ |  |  |
| Πληροφορίες: Μπέκος Ευάγγελος | **ΠΡΟΣ :** | Σχολικές μονάδες ΔΕ Κορινθίας |
| Ταχ. Δ/νση : Νοταρά 123, 20100  ΚΟΡΙΝΘΟΣ |  |  |
| Τηλέφωνο : 2741 0 77023 | **ΚΟΙΝ:** | Περιφερειακή Διεύθυνση Εκπαίδευσης Πελοποννήσου |
| FAX : 2741 0 77021 |  |  |
| e-mail : mail@dide.kor.sch.gr |  |  |
|  |  |  |
| **ΘΕΜΑ :**  | **Υποβολή Δηλώσεων Προτίμησης για τοποθέτηση σε οργανικά κενά** |

Μετά την ανακοίνωση από το ΠΥΣΔΕ Κορινθίας (Πράξη 16η/17-07-2015) των τοποθετήσεων των υπεραρίθμων εκπαιδευτικών και των οργανικών θέσεων που παραμένουν κενές στις σχολικές μονάδες της Διεύθυνσης Δευτεροβάθμιας Εκπαίδευσης Κορινθίας κατά ομάδα σχολείων, σχολική μονάδα και κλάδο, όπως αυτές προέκυψαν μετά τις τοποθετήσεις των υπεραρίθμων εκπαιδευτικών, καλούνται όλοι οι εκπαιδευτικοί της Δευτεροβάθμιας Εκπαίδευσης Κορινθίας που:

α) υπέβαλαν δήλωση βελτίωσης,

β) βρίσκονται στη διάθεση του ΠΥΣΔΕ και δεν διορίστηκαν κατά το τρέχον σχολικό έτος,

γ) επιστρέφουν από το εξωτερικό,

δ) μετατέθηκαν στο ΠΥΣΔΕ Κορινθίας με τις μεταθέσεις του έτους 2014

ε) χαρακτηρίστηκαν υπεράριθμοι και παραμένουν στην οργανική τους θέση

**να υποβάλουν από Παρασκευή 17-07-2015 έως και Πέμπτη 23-07-2015 δήλωση για τοποθέτηση στα οργανικά κενά σύμφωνα με τις κείμενες διατάξεις.**

Στις ίδιες προθεσμίες μπορεί να υποβληθεί στο ΠΥΣΔΕ αίτηση επανεξέτασης των οργανικών θέσεων και της πρότασης τοποθέτησης υπεραρίθμων εκπαιδευτικών (παράγραφος 15 του άρθρου 15, Π.Δ. 100/1997).

Οι πίνακες με τα εναπομείναντα οργανικά κενά κατά ομάδα σχολείων, σχολική μονάδα και κλάδο, καθώς και το έντυπο δήλωσης τοποθέτησης διαβιβάζονται συνημμένα ηλεκτρονικά σε όλες τις σχολικές μονάδες Δ.Ε. Κορινθίας και έχουν αναρτηθεί στην ιστοσελίδα της Δ.Ε. Κορινθίας (dide.kor.sch.gr).

Υπενθυμίζονται τα ακόλουθα:

1. Τα κενά δεν είναι μόνο αυτά που προσδιόρισε το Υπηρεσιακό Συμβούλιο, αλλά και όσα θα προκύψουν από τις βελτιώσεις, για το λόγο αυτό **μπορούν οι εκπαιδευτικοί να επιλέξουν και σχολεία στα οποία σε αυτή τη φάση δεν υφίστανται οργανικά κενά αλλά μπορεί να δημιουργηθούν μετά από ικανοποίηση αίτησης βελτίωσης**.

2. Σύμφωνα με την 60818/Δ2/27-05-2011 εγκύκλιο του ΥΠΕΠΘ οι τοποθετήσεις και οι βελτιώσεις στον κλάδο ΠΕ04 θα γίνουν πρώτα κατά ειδικότητα και μετά συνολικά στον κλάδο. Για το λόγο αυτό ζητείται από τους εκπαιδευτικούς κλάδου ΠΕ04 η υποβολή δύο δηλώσεων προτίμησης, η πρώτη θα εξεταστεί μόνο για τοποθέτηση σε οργανική θέση στην ειδικότητα στην οποία ανήκει ο εκπαιδευτικός και η δεύτερη θα εξεταστεί για τοποθέτηση στις εναπομείνασες οργανικές θέσεις με βάση την κατάταξή τους συνολικά στον κλάδο ΠΕ04.

3. Οι εκπαιδευτικοί που μετατέθηκαν στο ΠΥΣΔΕ Κορινθίας από άλλα ΠΥΣΔΕ οφείλουν να συνυποβάλουν, αν δεν το έχουν κάνει ήδη, μαζί με την αίτηση τοποθέτησης και αντίγραφο της αίτησης μετάθεσής τους έτσι ώστε να υπολογιστούν ορθά οι μονάδες μετάθεσης καθώς και έγγραφα που πιστοποιούν το δικαίωμα ένταξης σε ειδική κατηγορία ως προς την τοποθέτηση, εφόσον υπάρχουν, σύμφωνα με την παρ. 3, άρθρο 30 του Ν. 3848/2010.

Οι ενδιαφερόμενοι μπορούν να υποβάλουν τις δηλώσεις τους και μέσω Fax στο 27410-77021 ή με ηλεκτρονικό ταχυδρομείο (mail@dide.kor.sch.gr). Στις περιπτώσεις αυτές είναι υπεύθυνοι να επιβεβαιώνουν την παραλαβή των αιτήσεων στο τηλέφωνο 27410-77033 μία ώρα μετά την αποστολή.

**Ο Δ/ΝΤΗΣ Δ/ΘΜΙΑΣ ΕΚΠ/ΣΗΣ**

 **ΚΟΡΙΝΘΙΑΣ**

**ΒΑΣΙΛΕΙΟΣ ΣΑΜΑΡΑΣ**

 **Δρ. ΜΗΧΑΝΙΚΟΣ**